שיחת ויקיפדיה:עבודות ויקידמיות/המהפכה הדרווינית - האוניברסיטה העברית

message: שלום לך, ותודה רבה על פרוייקט מטלת הכתיבה בוויקיפדיה שאתה מקיים במסגרת הקורס "מקופרניקוס לדרווין". אתה מוזמן לקרוא דיונים שונים שהתקיימו סביב קורסים שהתארחו כאן בעבר, בשיחת ויקיפדיה:כתיבה בוויקיפדיה כמטלה אקדמית, למשל הסעיף האחרון בתחתית הדף הכולל טיפים ממשתמש:עוזי ו. הוותיק כאן. תרגיש חופשי לפנות לכל עזרה אליי או לכל ויקיפד אחר, ונשמח לעזור. Ravit - שיחה 11:39, 8 במאי 2010 (IDT)
replies: text: שלום בועז. אני מתעניין מאוד בהיסטוריה של הפיזיקה, ולכן אשמח לעזור ככל יכולתי לתלמידי הקורס שלך הכותבים בנושא. טוקיוני 15:30, 8 במאי 2010 (IDT)
replies: text: :בשמחה. בועז מ - שיחה 17:29, 8 במאי 2010 (IDT)
replies: text: ::אני גם אוכל לעזור, בעיקר בצדדים המדעיים עצמם כאשר יידרשו, ובהערות כלליות על ערכים. אני מציע שתוסיף בדף המשתמש שלך או כאן בפרק נפרד רשימה של הערכים הצפויים להכתב ושמות המשתמש של הסטודנטים שכותבים אותם. כהצעה לערכים ראויים ראה בפורטלים השונים את הדפים של בקשות ערכים וערכים הדורשים השלמה: תחת ויקיפדיה:בקשת ערך -> מדע וטבע. שם נמצאים בין היתר מדענים חשובים שלא נמצאים עדיין בויקיפדיה. ‏Setreset • שיחה • מתקפת איכות בפיזיקה! 11:49, 9 במאי 2010 (IDT)
replies: text: :::תודה על הנכונות לעזור. צריך רק לזכור שמדובר במטלה אקדמית - הסטודנטים מקבלים ציון על הכתיבה שלהם (לשם כך מיועדת התבנית "בעבודה אקדמית"). כמובן, אין לי התנגדות שייתייעצו עם ויקיפדים המבינים בתחום. אסרוק את ויקיפדיה לערכים מתאימים. בועז מ - שיחה 15:08, 9 במאי 2010 (IDT)
replies: text: ::::זה מובן, הכוונה שלי היא לא לערוך את הערך עצמו אלא להעיר בדף השיחה של הערך. ‏Setreset • שיחה • מתקפת איכות בפיזיקה! 15:19, 9 במאי 2010 (IDT)
replies: text: :::::מצוין. בועז מ - שיחה 15:32, 9 במאי 2010 (IDT)

text: זהירות! שמת ברשימה ערכים לשיפור ובהם כמה מערכי הליבה של האינציקלופדיה. הם נצפים על ידי עשרות עד מאות אנשים ביום, והמחוייבות הראשונה במעלה של ויקיפדיה היא לקוראים.

text: מה שכתבת נכון - הם מאוד טעונים שיפור. אבל הם זורמים, קריאים ויחסית מאוזנים כרגע. לכן תרומה בהם תישפט לפי הקריטריונים הרגילים של ויקיפדיה, ללא הקלות שאופייניות לקשר עם האקדמיה - שכוללות השארת מלל שטעון שיפור למשך מספר שבועות - ואי אפשר יהיה לעשות הקלות כאלו.

text: מסיבות אלו, כותבים חדשים בויקיפדיה צריך שיזהרו כאשר הם יכתבו ישירות בערכים אלו: כל תוספת או שינוי בערך יצטרכו להיות "אפויים" - כלומר מאוזנים, ללא טעויות, מנוסחים בסטנדרט הרגיל וכו' (לא מושלמים, אבל עשויים היטב).

text: אפשרות נוספת היא כתיבה בארגז חול פרטי ואחר-כך יעבירו את התרומה המלאה לויקיפדיה. זוהי האפשרות המועדפת עבור כותבים חדשים, כי לעתים יש "הלם ויקיפדיה" לאנשים שכתבו במסגרת אקדמית (גם ברמה גבוהה).

text: אני כותב את זה מתוך דאגה כנה לפרוייקט שלך, כדי למנוע עגמת נפש אפשרית. זו דעתי האישית, שנובעת משאיפה לתוצאה הטובה ביותר מהפרויקט, אחרי נסיון מסוים בויקיפדיה וצפיה בתוצאות פרויקטים דומים קודמים, וכן ירבו. ‏Setreset • שיחה • מתקפת איכות בפיזיקה! 17:37, 9 במאי 2010 (IDT)
replies: text: :אני מסכים חלקית. נמנעתי מלשים ערכים מומלצים כגון חוקי קפלר או היסטוריה של המטאורולוגיה, על  אף שהאחרון, למשל, בעייתי מאוד מבחינת תוכנו ורמתו על אף היותו מומלץ. נמנעתי גם מערכים שיש בהם הרבה תוכן והם במצב סביר. כל הערכים ששמתי טעונים שיפור, ואם הם גם נצפים הרבה כפי שאתה אומר, אז יפה שעה אחת קודם. יכול להיות שהם קריאים אבל הם לא מאוזנים או מדויקים. אני מבקש אותה סבלנות וסובלנות שיש כלפי ערכים אחרים עם תבניות "בעבודה" שראיתי בעבר גם ביחס לערכים מרכזיים יחסית. בכל מקרה, אני בטוח שעם מעט הכוונה שלי ושל אחרים הסטודנטים רק יתרמו. בועז מ - שיחה 20:33, 9 במאי 2010 (IDT)
replies: text: ::בועז, יופי של רעיון ויופי של נושא. כמה דברים:

text: ::*ערכים מסייעים ומסתייעים – קיימים כבר היום בוויקיפדיה ערכים שיש בהם לתרום לפרוייקט וגם להיבנות ממנו. לדוגמה ארסמוס דרווין – סבא של, שרעיונותיו בנושא אבולוציה אינם באים לידי ביטוי בערך הקצרצר, וג'יימס האטון – שכתב גם על אבולוציה וגם על מטאורולוגיה, ואינו מוזכר בערכים בשני התחומים. ערכים אלה ודאי יפיקו תועלת מהרחבה ותוספות שלכם, למשל פרק המטאורולוגיה הלוקה בחסר. כמו-כן ניתן להשתמש בקישורים החיצוניים בתחתית הערכים לשאיבת מידע נוסף.
replies: text: ::::ארסמוס דרווין הוא דמות לגיטימית לכתוב עליה, אבל הוא לא דמות מאוד חשובה בהיסטוריה של המדע. הוא היה למרקיאן, כמו עוד בתקופתו, ולא השאיר חותם רציני, גם לא על דרווין נכדו. לא יהיה נכון להתייחס אליו כסוג של נביא טרם זמנו. בועז מ - שיחה 12:15, 10 במאי 2010 (IDT)

text: ::*למה לחוס על היסטוריה של המטאורולוגיה? גם ערך מומלץ צריך לעבור מדי פעם "מתיחת פנים" וריענון, במיוחד אם אינו שלם.
replies: text: ::::הערך לא טוב. הוא מכיל שרשרת של אנקדוטות ללא הקשר היסטורי שנותנות רושם מטעה על התפתחות מדע המטארולוגיה. הוא לא צריך להיות מומלץ. אבל יש מוסכמות לגבי ערכים מומלצים, למשל שהם צריכים להיות יציבים, ואני לא רוצה להיכנס לעימותים מיותרים עם הקהילה. בועז מ - שיחה 12:15, 10 במאי 2010 (IDT)

text: ::*עוד משהו. נכון שערכים אינם "שייכים" לאף אחד מאיתנו, אבל כמה מאיתנו כותבים עיקריים (ולעתים יחידים) בתחום מסויים, ולכן רצוי להתייעץ עם כותבים שכאלה. אני למשל כותבת כמעט יחידה בנושא גאולוגיה המשווע לערכים, אבל רוצה למנוע "התנגשות" בכתיבתם. יש ברשותי חומר-רקע רב שאשמח להעמיד לרשותכם, וגם את נסיוני (גאולוגי וטכני).

text: ::*דיון קצרצר: בדף שלך רשמת את וולקניזם כערך ליצירה. ל"וולקניזם" יש מילה בעברית – געשיות, ובוויקיפדיה העברית יש העדפה ברורה לשמות עבריים, אם יש כאלה. בשתי ויקיפדיות מקבילות – האנגלית והצרפתית – הערכים "Volcanism" ו"Volcanisme" בהתאמה הם קצרמרים. יתכן ויימצא כי רצוי לכתוב ערך חדש בשם געשיות אם המידע המיועד להיכתב בו מוסיף על הקיים, או לוותר עליו אם תוכנו יסתכם בהגדרה מילונית קצרה או בחזרה על תכנים המופיעים כבר בערכים אחרים (שני פרקים בסביבת היווצרות, לבה, הר געש, התפרצות געשית, וולקנולוגיה ועוד). בקיצור, משהו לדבר עליו.

text: ::*ערכים על נפטוניזם ופלוטוניזם ואפילו קטסטרופיזם יקודמו בברכה ובמחיאות כפיים סוערות. אם יש לך רעיונות לערכים נוספים או לשינויים בערכים קיימים, אני לרשותך. דקי • שיחה • לא רק בז'...  03:37, 10 במאי 2010 (IDT)
replies: text: ::::הי דקי. אחד הדברים שהקורס עוסק בהם הוא שאלת הדיוק ההיסטורי. להרבה ערכים בויקיפדיה יש נטיה לתאר במונחי המדע של ההווה את המדע של העבר על חשבון הדיוק ההיסטורי. התיאוריה של האטון שונה מאוד מתיאוריות געשיות מודרניות, למעשה יותר שונה מדומה ובעיקר שגויה (מה שפחות מעניין את ההיסטוריון), אבל בערך שלו אין לכך שום אזכור והוא מטעה. מאותה סיבה אני לא חושב שצריך לאחד בין "וולקניזם" שהיא תורה מהמאה ה-18, שגויה ברובה המכריע, לבין "געשיות" שהיא תופעה גיאולוגית. לכל היותר אפשר לקשר ביניהם. אוסיף את הערכים שציינת לרשימה. בועז מ - שיחה 12:02, 10 במאי 2010 (IDT)
replies: text: :::::נשמע טוב, וזה אומר שאני יכולה להציע עוד ערכים? תוכנית כבקשתי? אתם יכולים לעבור על וולקנולוגיה וגאולוגיה (אף שהוא מומלץ – ערך שאני הרחבתי וחוץ ממני קרא אותו עוד אדם אחד שאני יודעת עליו) – שעיקרם סקירה היסטורית של התפתחותם המדעית. אפשר גם לכתוב את פלוטוניזם (שלא מופיע כרגע ברשימה שלך) ואף לנבור כאן לערכי אישים נוספים שאולי יעניינו אתכם. וכמו שהצעתי למעלה: חומר רקע וסיוע טכני וענייני – עלי. דקי • שיחה • לא רק בז'...  13:04, 10 במאי 2010 (IDT)
replies: text: ::::::הקורס קטן וגיאולוגיה היא רק חלק ממנו, אז בואי נשאיר את זה כך... בועז מ - שיחה 15:34, 10 במאי 2010 (IDT)

text: בועז, ציינת שהיסטוריה של המטאורולוגיה אינו ערך טוב וסביר להניח שאתה צודק. אשמח אם תעיר הערותיך בדף שיחתו ונוכל לבחון מחדש את שאלת מומלצתו. ייתכן שכמו ערכים רבים שנתקבלו כמומלצים בשנים עברו הערך הזה כבר לא עומד בסטנדרטים המחמירים כיום. דניאל ב. 22:56, 11 במאי 2010 (IDT)
replies: text: :הערך מכיל שגיאות, כגון הקביעה "עוינותה של הכנסייה הקתולית למדע ומלחמתה במדענים גרמה לכך שעל מנת לחדש, לגלות ולהמציא נדרשו המדענים להיות מהפכנים, וככאלה דוכאו בקנאות על ידי הכנסייה". הכנסיה הקתולית לא עיינה את המדע - נהפוך הוא, היא תמכה במדע ובפרט הכירה בחשיבות של בחישוב מדויק של לוח השנה ובחיזוי מדויק של עונות השנה לאינטרסים שלה. היתה לה בעיה עם גלילאו - ורק בערוב ימיו, אבל לא על רקע התנגדות עקרונית למחקר מדעי. הערך לא מכיל הפניות למקורות ראשוניים. העובדות בו מנותקות מההקשר ההיסטורי שלהן. ולבסוף, קביעות כגון "לפי הידע המצוי כיום, חלק מרעיונותיו של אריסטו אינם כה רחוקים מן המציאות ומקצתם אף מתבררים בדיעבד כנכונים" לא רק שאינן מבוססות, הן עושות עוול לרעיונות של אריסטו בכך שאנן מתארות אותם בשלמותם ובאופן מדויק, מנתקות אותם מהקשרם ההיסטורי, ובסטדרטים המקובלים בדיסיפלינה של ההיסטוריה של המדע נחשבות למעידות על חובבנות  ומתודולוגיה רשלנית. הסיבה שלא רשמתי את ההערות בדף השיחה היא שאני לא רוצה לקחת על עצמי פרויקטים שגדולים עליי. פשוט אין לי זמן להיכנס לדיון מעמיק בערך או לשפר אותו.בועז מ - שיחה 12:15, 12 במאי 2010 (IDT)
replies: text: ::שלום,

text: ::אם אין לך זמן, תוכל לסמן את הערכים הבעייתים בתבנית מתיאימה. עריכה למקרים קלים ושכתוב למקרים קשים. כך נדע שיש בעיה בערך ונשתדל לטפל בו. כמובן, טוב אם תפרט מעט על מהות הבעיה בדף שיחת הערך. גילגמש • שיחה 12:35, 12 במאי 2010 (IDT)
replies: text: :::אנא העבר את הדברים לדף השיחה של הערך, דווקא מכיוון שאתה לא מתכוון לתקן אותם. הערות בדף השיחה נועדו בדיוק לזה. אתה לא מחוייב לדיון מעבר למה שאתה מעוניין. ‏Setreset • שיחה • מתקפת איכות בפיזיקה! 12:40, 12 במאי 2010 (IDT)
replies: text: ::::העברתי. בועז מ - שיחה 18:49, 12 במאי 2010 (IDT)
thread_title: כתיבה בוויקיפדיה בקורס

message: היי בועז, האם הורית לסטודנטים לשנות את דף המשתמש שלך על מנת להודיע על ביצוע של מטלות וכד? איתי פ. • שיחה  21:20, 11 במאי 2010 (IDT)
replies: text: איתי, כן כך הוא ביקש, זה כתוב במפורש בדף המשתמש שלו, תחת "הנחיות מנהלתיות" סעיף 2. זה גם סביר מלכתחילה ולא צריך לשחזר ולהזהיר בגלל זה. ‏Setreset • שיחה • מתקפת איכות בפיזיקה! 22:29, 11 במאי 2010 (IDT)
replies: text: :סביר מאוד למי שיודע שבועז מנהל פרויקט כזה וכו', אבל לא לאדם מהשורה כאן. בכל אופן אני מתנצל. כדי שזה לא יקרה שוב אולי כדאי לפתוח דף ייעודי כזה בדף משנה של מרחב המשתמש. איתי פ. • שיחה  22:36, 11 במאי 2010 (IDT)
replies: text: ::יש תבנית בראש דף המשתמש שלו. ‏Setreset • שיחה • מתקפת איכות בפיזיקה! 22:49, 11 במאי 2010 (IDT)
replies: text: :::סבבה, לא ראיתי אותה. מה עכשיו? איתי פ. • שיחה  22:51, 11 במאי 2010 (IDT)
replies: text: ::::יו, מה קרה כאן בהיעדרי. תודה על תשומת הלב, אבל כדאי לא להיחפז בשחזורים ולראות קודם מה היתה מטרת השינוי. בכלל, הסטודנטים חלקם חדשים בויקיפדיה והייתי רוצה שיזכו לקבלת פנים ידידותית. בועז מ - שיחה 00:44, 12 במאי 2010 (IDT)
thread_title: דף המשתמש שלך

message: היסטוריה של הכימיה זקוקה לתשומת לב, בעיקר קבלתה של התורה האטומית. גם הערך הטבלה המחזורית מאוד לוקה - אין שם כלל דיון בהיסטוריה שלה. גם אטום חסר (את שני האחרונים אני שכתבתי לאחרונה, ואני יודע שזה רחוק מלהספיק). אשמח אם הסטודנטים ישפרו את אחד הערכים האלו מההבט ההיסטורי - קיים הערך התורה האטומית שלעיניי נראה טוב, אבל אני לא יודע איך ייראה לעיני היסטוריון מדעי. בנושא פיזיקה, האתר (פיזיקה) הוא נושא מאוד מעניין שזקוק לתוספת משמעותית. ‏Setreset • שיחה • מתקפת איכות בפיזיקה! 09:59, 13 במאי 2010 (IDT)
replies: text: הקורס לא מכסה את ההיסטוריה של הכימיה. בועז מ - שיחה 10:16, 13 במאי 2010 (IDT)
thread_title:  הצעות 

message: מה עם הנושא היסטוריה ויגית ()? האם תוכל לשים בקורס, או אפילו לכתוב בעצמך? עד שאתה רשמת זאת בקורס והלכתי לקרוא באנגלית לא הייתי מודע לנושא ואיך להימנע מהכשלים המרכזיים בכתיבת היסטוריה של המדע. זה אולי נכון לכותבים אחרים בויקיפדיה. ‏Setreset • שיחה • מתקפת איכות בפיזיקה! 22:47, 21 ביולי 2010 (IDT)
replies: text: אכן נושא חשוב וראוי לערך. את המפגשים הראשונים של הקורס הקדשתי לנושאים מתודולוגיים בכתיבת היסטוריה של המדע, לרבות היסטוריה ויגית. לצערי, יש לי ערמת עבודות ומבחנים לבדוק ודוקטורט לסיים, ולכן אני לא יכול לכתוב את הערך בעצמי. בועז מ - שיחה 10:54, 22 ביולי 2010 (IDT)
thread_title:  היסטוריה ויגית 

message: שלום בועז, כפי שכתבתי כשהתחלת את הפרויקט, קיימים מספר ערכי ליבה שעבורם ויקיפדיה לא יכולה לחכות שהסטודנט ילמד את כללי העריכה בויקיפדיה, ודרווין הוא אחד מהם. אני אתקן את הבעיות הבולטות בערך הזה, כל עוד הוא נערך במרחב הראשי. אני מציע שהסטודנטית תערוך בארגז חול עד שהכתוב יהיה בפורמט המתאים. וגם חשוב שהיא תירשם, אם אכן זו הסטודנטית יהודית שעורכת אותו ולא מישהו אחר שאינו קשור לקורס. ‏Setreset • שיחה • מתקפת איכות בפיזיקה! 12:14, 22 ביולי 2010 (IDT)
replies: text: שלום בועז. בהמשך לדברים לעיל, הפנתי את תשומת לבה של הסטודנטית לנושא בדף השיחה שלה. אנו מבקשים שלעת עתה תערוך את הערך אך ורק בארגז חול. הכנתי לה אחד - כאן. לאחר גמר העבודה נוכל לבחון ולראות כיצד ניתן לשלב את מה שכתבה לערך המקורי. זהר דרוקמן - תמנון בזכות עצמו! 12:18, 22 ביולי 2010 (IDT)
replies: text: :בכיתה עברתי על הנהלים בויקיפדיה בפרט לגבי כתיבת עבודה אקדמית, והסטודנטית לא הקפידה עליהם. אני מתנצל. שלחתי לה מייל. בכל מקרה, לא הבחנתי בנזקים חמורים לערך, שלא היה במצב טוב על אף היותו "ערך ליבה". בועז מ - שיחה 13:45, 22 ביולי 2010 (IDT)
replies: text: ::אין לך מה להתנצל, לא אתה ערכת את הערך ולא נגרם נזק. אבל אנחנו שופטים ערכים בקריטוריונים שונים. חשובים לנו הניסוח, הצורה והקישורים של הערך באותה מידה שחשובים התוכן הדיוק והאמינות, ולכן הבלגן שנוצר בערך עם הכותרות והפרקים, כמו גם פסקה שהפכה לממוסגרת, מבחינתנו הוא "הרס" הערך, כמובן אין שום נזק אמיתי כי הכל מבוטל בלחיצת כפתור.

text: ::מכיוון שעשרות עד מאות קוראים יכנסו לערך עד שהסטודנטית תלמד ותתקן בעצמה את הבעיות (אנחנו לא מצפים שהסטודנטים ישלטו בתחביר ויקי, ציפיה כזו היא לא ריאלית), נאלצנו לערוך בעצמנו את הערך, וזה סותר את מטרות העבודה בקורס. לכן, כדי למנוע הישנות של הצורך הזה, עדיף שהיא תעבוד עליו בארגז חול ולאחר שתסתיים העבודה נשלב בערך במרחב הראשי. ‏Setreset • שיחה • מתקפת איכות בפיזיקה! 15:20, 22 ביולי 2010 (IDT)
thread_title:  [[צ'ארלס דרווין]] 

message: שלום בועז, האם הסתיים הקורס? או שישנם עוד ערכים שאנחנו לא אמורים לערוך? ‏Setreset • שיחה • מתקפת איכות בפיזיקה! 15:39, 2 באוגוסט 2010 (IDT)
טקסט צבוע
replies: text: הקורס הסתיים. אפשר לערוך את הדפים. בועז מ - שיחה 14:44, 4 באוגוסט 2010 (IDT)
thread_title:  סיום קורס